ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en ka ka ka ka ka ka en ka ka ka ka ka ka ka en ka ja ka en ka en en en en fa en en en ka en ka ka en ka ka ka ka es en en es es en en ka en ka
ცნობილი ქართველი ტელეწამყვანის უცნობი ანდერძი, რომელმაც ოჯახი შოკში ჩააგდო – „თუ ამას კითხულობთ, ე.ი. აღარ ვარ“ – nostal.ge
კვირის ასტროლოგიური პროგნოზი ზოდიაქოს ნიშნებისთვის, 3-9 ოქტომბერი
აშშ-ში ავიაბილეთების ფასები ისტორიულ მაქსიმუმზეა
„ნუ გექნებათ მოკლევადიანი ილუზიები… დაივიწყეთ სიტყვები, მე ამას ვერ ვიზამ და მე ამას არ ვიზამ და… ყველაფერი გამოგივათ!“ – „სტაჟიანი“ ემიგრანტის შეძახილი ახალბედებს
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
ბათუმი უკვე მეორედ გახდა ტურისტული „ოსკარის“ მფლობელი
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
საბერძნეთი: პირეოსში მეტრო იხსნება – როგორ გამოიყურება სადგურები
„ნაპოლის“ ფანების რეაქცია ხვიჩა კვარაცხელიას გოლზე დღეს „ტორინოსთან“ მატჩში (ვიდეო)
მომავალი წლიდან პენსიები გაიზრდება
„ღმერთმა ევა შექმნა არა ადამის ნეკნისგან, არამედ…“ – რა მოხდა სინამდვილეში ედემის ბაღში, ებრაელი მეცნიერის აზრით
ცნობილი ქართველი ტელეწამყვანის უცნობი ანდერძი, რომელმაც ოჯახი შოკში ჩააგდო – „თუ ამას კითხულობთ, ე.ი. აღარ ვარ“
5,693 1 minute read
ცნობილი ტელედიქტორი ნუგზარ ჯუღელი ერთ-ერთი მათგანია, ვისაც ქვეყანაში ტელელეგენდებად თვლიან. მან საქართველოს ტელევიზიის „პირველ არხზე“ 36 წელი იმუშავა, – იყო სანფორმაციო გადაცემა „მოამბის“ წამყვანი და სპორტის კომენტატორი. იგი 2019 წლის სექტემბერში 82 წლის ასაკში გარდაიცვალა.
ცნობილი ტელეწამყვანის მიერ დატოვებულ ანდერძს ჟურნალ „სარკესთან“ მისი შვილიშვილი, ლიკუნა რევიშვილი იხსენებს:
„უცნაური ამბავი ის არის, რომ გარდაცვალებამდე ეს ანდერძი არავის გვინახავს, არადა ოთხი წელი იწვა და მის ნივთებში მხოლოდ ჩვენ ვიქექებოდით. თავის უჯრაში ჰქონდა რაღაც ძველებური ნივთები და მსიამოვნებდა მასში ქექვა. ის წერილი კი მართლა არავის ჰქონდა ნანახი, რაც ძალიან უცნაური იყო. შოკი იყო ამ წერილის პოვნის ამბავი.
იწყებოდა იმით, თუ ამას კითხულობთ, ესე იგი, აღარ ვარო. გვთხოვდა, არავინ შეგვეწუხებინა. მთელი ცხოვრება ასე იყო – არავინ არასოდეს შეუწუხებია. წერდა, ესე იგი, ჩემს ლამაზ დედასთან წავედიო. სულ ამბობდა, სიკვდილის არ მეშინიაო. მამაჩემი 27 წლის ასაკში გარდაიცვალა და გიჟდებოდა, ისე უყვარდა თავისი სიძე ნუგზარს. დედაჩემი ხუმრობდა ხოლმე, მე უფრო ვიყავი ნუგზარისთვის რძალი, ვიდრე გია სიძეო.
გვწერდა, რომ არავის ენახა მისი ცხედარი, გარდაცვალებიდან მესამე დღეს დაგვეკრძალა და ქელეხი არ გადაგვეხადა. თუ საშუალება გექნებათ, ვინმე ბავშვს დაეხმარეთ და მას აჩუქეთ სიცოცხლე ჩემს სახელზეო. ასეც მოვიქეცით. დედაჩემმა სოციალურ ქსელში ნახა ბავშვის ფოტო, რომელიც იაშვილის კლინიკაში იწვა და ონკოლოგიური დაავადება ჰქონდა. დედა მივიდა მშობლებთან, უთხრა, რომ მათთან კონვერტი გაატანეს, დაუტოვა ფული და გამოიქცა. ყველაფერი ისე შევასრულეთ, როგორც ნუგზარს უნდოდა.
ვერ იტანდა ქელეხებსა და ღრეობებს. ცხოვრებაში ხორცი არ უჭამია, ვეგეტარიანელი იყო. სახლში მისვენებულს, როგორ ეფერებოდა ჩვენი ძაღლი, არასოდეს დამავიწყდება. კოცნა რომ დაუწყო, ვერ მოაშორეს. საფლავიც მორიდებული გამიკეთეთ, ქვა არ დამადგათო, ითხოვდა წერილში. დედაჩემის გარდა არავის უნახავს მიცვალებული ნუგზარი“, – ჰყვება ნუგზარ ჯუღელის შვილიშვილი, ლიკუნა რევიშვილი.
ლიკუნა რევიშვილი ნუგზარ ჯუღელი უცნობი ანდერძი
რობოძაღლმა SPOT-მა სახლის დალაგება „ისწავლა“ (ვიდეო)
თურქეთიდანაც შეძლებენ ვიზიტორები საქართველოში შემოსვლას „პისიარ“-ტესტის ნეგატიური პასუხით
ბათუმი უკვე მეორედ გახდა ტურისტული „ოსკარის“ მფლობელი
მომავალი წლიდან პენსიები გაიზრდება
„ჯორჯააა! ხელები შორს ჩვენი სხეულებისგან!“ – იტალიის ქალაქებში აბორტის ხელმისაწვდომობის შეზღუდვა გააპროტესტეს (ვიდეო)
იტალია: 30 სექტემბრიდან პირბადე საჭირო აღარ არის თითქმის არსად, მათ შორის, არც ტრანსპორტში
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
იტალია: 30 სექტემბრიდან პირბადე საჭირო აღარ არის თითქმის არსად, მათ შორის, არც ტრანსპორტში
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber